A Čičavica (albánul:Çiçavica, szerb nyelven:Чичавица, Čičavica) egy hegy, amely Koszovó középső részén helyezkedik el, mintegy 8 km-es hosszúságban és 5 km-es szélességben. Legmagasabb csúcsa 1091 méterrel magasodik a tengerszint fölé. A hegy alkotja a Drenica régió és a Koszovói-sík közti természetes határvonalat. A Sitnica folyó folyik a hegy közelében. Stanovci település a hegy jobb oldalán helyezkedik el. Pristina, Vučitrn és Obilić találhatóak a hegy közelében. Az 1998-1999-es Koszovói háború idején a hegy falvaiban számos ember rejtőzött el.